Frost 2

Frost 2 (originaltittel: Frozen II) er en amerikansk animert fantasy-musikal for barn fra 2019 produsert av Disney. 

Filmen handler om dronning-riket Arendelles som trues av undergang. Bakgrunnen viser seg å være en urett som dronningens forfedre begikk mot en urbefolkningsgruppe. Både dronningen, prinsessen, hennes kjæreste, samt snømannen Olaf og reinsdyret Sven legger ut på en farefull ferd, der målet blir å finne ut hvor Elsas magiske krefter kommer fra, og å rette opp uretten fra fortiden. Filmen er dataanimert og ble utgitt i både 2D- og 3D-format. Handlingen har hentet en del inspirasjon fra samisk kultur.

Frost 2 er den 58. filmen i rekken av animerte Disney-klassikere. 

Den er en oppfølger til Frost fra 2013.

Handling 
Kong Agnarr av Arendelle forteller en historie til sine små døtre, Elsa og Anna, om deres bestefar, kong Runeard, som opprettet en traktat med en nærliggende stamme Northuldra ved å bygge en stor demning i hjemlandet, Enchanted Forest. Imidlertid oppstår det en kamp som resulterer i Runeareds død, og de fire elementer Jord, Brann, Vann og Luft blir rasende. Åndene forsvinner, og en enorm tåke fanger alle i Enchanted Forest. Unge Agnarr klarer bare så vidt å komme seg unna på grunn av en ukjent hjelper. Filmen hopper deretter til tre år etter at Elsa har blitt kronet til dronning. Hun lever sammen med Anna, en snømann som heter Olaf, Kristoff og hans reinsdyr Sven. 

En natt hører Elsa en mystisk stemme som roper etter henne. Hun følger stemmen og vekker utilsiktet de åndelige elementene, som tvinger alle i riket til å evakuere fra området. Grand Pabbie og Rock Troll-kolonien ankommer, og Pabbie informerer dem om at de må rette opp i det som har skjedd ved å oppdage sannheten om fortiden deres. Elsa, Anna, Olaf, Kristoff og Sven reiser derfor til "Enchanted Forest" etter de mystiske stemmene. Luft-ånden, i form av en tornado, dukker opp og feier alle sammen med seg. Elsa stopper dette ved å danne flere skulpturer av is. Søstrene oppdager at skulpturene er bilder fra farens fortid. De møter Northuldra og en gruppe Arendellian-soldater som fremdeles ligger i konflikt med hverandre. 

Elsa og Anna arrangerer en våpenhvile mellom soldatene og Northuldra, etter å ha oppdaget at deres mor, Queen Iduna, var en Northuldran som hadde reddet Agnarr, en Arendellian. De får vite om eksistensen av en femte ånd som kan forene folket med naturens magi. Elsa, Anna og Olaf fortsetter nordover alene, uten Kristoff eller Sven. De oppdager foreldrenes ødelagte skip, samt et kart som viser en rute til Ahtohallan, en mytisk elv som moren deres sa kunne inneholde alle forklaringer fra fortiden. Elsa sender Anna og Olaf i sikkerhet og fortsetter på egen hånd. 

Hun møter og temmer en Nøkk, ånden for vann som vokter havet til Ahtohallan. Når Elsa kommer frem til Ahtohallan, oppdager Elsa at stemmen som ropte til henne var minnet om den unge Idunas samtale; at hennes krefter var en gave fra naturen på grunn av Idunas uselviske handling for å redde Agnarr, og at Elsa selv er den femte ånden som kan bringe fred. Elsa oppdager at det var kong Runeared som startet en konflikt mange år tidligere ved å drepe den ubevæpnede lederen for Northuldra. 

Elsa sender denne informasjonen til Anna før hun blir frosset av å våge seg inn i den farligste delen av Ahtohallan. Dette fører også til at Olaf forsvinner. Anna konkluderer med at en demning må ødelegges for at freden skal bli gjenopprettet. Hun vekker de gigantiske jord-åndene og lokker dem mot demningen. Kjempene kaster steinblokker rettet mot Anna som ødelegger demningen, og dette sender en flom nedover fjorden mot kongeriket. Elsa tiner opp igjen i tide til å vender tilbake til Arendelle, og de forsøker å avlede flommen, og redde riket deres.

Om filmen

Popularitet og økonomi

Anmelderne 
Den ble godt mottatt av anmelderne, noe som gjenspeiles i at den har fått 77 % på Rotten Tomatoes.

Rolleliste (stemmegivere)

Soundtrack

Referanser

Eksterne lenker 
 

Animerte fantasyfilmer fra USA
Animerte barnefilmer fra USA
Engelskspråklige filmer
Filmer fra 2019
Animerte filmmusikaler fra USA
Animerte filmer innspilt i 3D-format
Oppfølgerfilmer
Skandinavia
Disney-filmer
Samisk kultur